Процедура за ползване на търговските марки на FSC® и Сертифициращата организация върху сертифицирани продукти и за промоционални цели


Процедурата се въвежда във връзка с поетия ангажимент за прилагане на принципите и критериите на FSC®, за отговорно управление на горите и по-специално изпълнението и спазването на Принцип 8 от Националния FSC стандарт на България (FSC-STD-BGR-02-2025), както и на Международния стандарт на FSC съдържащ изискванията за ползване на търговските марки на FSC (FSC-STD-50-001 EN)

1. ОБЩИ ПОЛОЖЕНИЯ

1.1. Търговските марки на FSC включват:  името „Forest Stewardship Council“, инициалите FSC , логото “checkmark-and-tree”, логото „Forests For All Forever” – full mark и логото „Forests For All Forever” – logo with text mark.
1.2. Разграничават се два вида ползване на търговските марки на FSC – етикетиране върху продуктите (директно или чрез етикет) и ползване за промоционални цели.
1.3. При изготвяне на дизайн на материалите върху които ще се ползва някое от логата на FSC, се ползват само логa генерирани посредством „генератора на лога“, достъп до който е предоставен от Сертифициращата организация.
1.4. Всяко ползване, на която и да е от търговските марки на FSC, e предмет на одобрение от страна на Сертифициращата организация. Инж. Красимир Киряков – отговорник по сертификацията в ТП ДЛС.Дунав:
· изпраща на  Сертифициращата организация за съгласуване и одобрение дизайна на материалите (в т.ч. публични документи, брошури, дипляни, интернет страница, рекламни материали, продукти или снимки на продукти, етикети и др.) съдържащи която и да е търговска марка на FSC;
· при необходимост осигурява отразяването на корекции върху първоначално изпратените материали съгласно изискванията на Сертифициращата организация;
· съхранява цялата кореспонденцията със Сертифициращата организация по одобряването и разрешаването за ползване на Търговската марка за срок не по-малък от 5 години и докато дадения дизайн с ползване на търговската марка е в употреба
· уведомява Сертифициращата организация за всички специфични случаи на ползване на запазените марки на FSC (напр. слагане на етикет върху продукти с лицензионния код на други сертифицирани организации,  слагане на FSC етикет върху продукти заедно с търговското име и дизайна на несертифицирани организации и др.).


2. ЕТИКИРАНЕ ВЪРХУ ПРОДУКТИТЕ

· Търговски марки на FSC (поставени директно върху продукта или чрез етикет), се поставят само върху продуктите, включени в Списъка с FSC продуктовите групи (W1.1 Обла дървесина и W1.2 Дърва за огрев или друга).
· Ползват се само стандартните етикети свалени от генератора на етикети, с обозначение FSC 100% (това са продукти произхождащи на 100% от FSC-сертифицирани гори). Опцията за посочване на тип продукт в генератора на етикети се ползва задължително, когато има риск да от объркване кой е сертифицирания материал, за който се отнася етикета
· За продукти обозначени с търговските марки на FSC, не се допуска поставянето на обозначителни символи (търговски марки) на други сертификационни схеми.
· FSC-етикетът се поставя винаги на видно за потребителите място.


3. ПОЛЗВАНЕ НА ТЪРГОВСКИТЕ МАРКИ ЗА ПРОМОЦИОНАЛНИ ЦЕЛИ

Промотирането на продукти при ползване на Търговските марки на FSC се ограничава до продуктите, включени в списъка с FSC продуктови групи, и то само тези от тях покриващи минималните изисквания за етикиране, в съответствие с точка 1 от настоящата процедура.

· Когато с промоционална цел ДЛС Дунав;ползва търговска марка на FSC, то се спазват и следните изисквания:
· Ако се ползва FSC – “промоционален панел”, тогава ДЛС Дунав;
осигурява, че се ползват само стандартни дизайни генерирани с всички задължителни елементи от генератора на промоционални панели;
· Когато се вписва информация за FSC сертификацията без ползване на логото FSC или логото ‘Forests For All Forever’ задължително се посочва лицензионният код и се добавя символа за запазена търговска марка ® при първото ползване в текста както на инициалите ‘FSC’, така и на ‘Forest Stewardship Council’;
· При ползване на търговска марка на FSC за продуктови промоции, ДЛС Дунав;  осигурява:
· промотиране само на продукти сертифицирани като FSC 100% по стандартите на FSC;
· включване на “промоционален панел” или неговите елементи на подходящо място;
· включване на текст, като например “търси FSC-сертифицирани продукти”, когато самите продукти не са представени на същата страница;
· включване на логото на FSC или “FSC-сертифицирано” в описанието на продукта;
· Ако търговските марки на FSC се използват за промоция на шаблони за фактури, протоколи за доставка и подобни документи, които могат да се използват за FSC-сертифицирани и FSC-несертифицирани продукти, се включва следният текст: „Само продуктите, които са идентифицирани като такива на този документ са FSC® сертифицирани (лицензионният код (FSC C-ХХХХХХ)).“
· В случай, че търговската марка на FSC се ползва с елементи на търговска марка (лого, имена, марки) на други схеми за удостоверяване управлението на горите, тогава отговорните служители на ДЛС Дунав поставят търговските марки на FSC по начин, който предполага равнопоставеност;
· ДЛС Дунав не ползва търговските марки на FSC върху визитни картички;
· ДЛС Дунав; не ползва търговска марка на FSC в имена на продукти и брандове, заглавия на интернет-страници, домейни или фирмени наименования.

3. ОБУЧЕНИЕ И КВАЛИФИКАЦИЯ

· Във връзка с познаването и прилагането на изискванията за контрол по проследяване на продукцията и ползването на логото и търговските марки на FSC и Сертифициращата организация върху сертифицирани продукти и за промоционални цели, ДЛС Дунав извършва встъпително и периодично (ежегодно) обучение на отговорните за това служители.

